​ສຫລ ຢຸດຊອກຫາ ທະຫານ​ເຮືອ ທີ່​ຫາຍ​ສາບ​ສູນ ຢູ່ທະເລຈີນໃຕ້ 
ທະຫານ​ເຮືອ ທີ່​ຫາຍ​ສາບ​ສູນຄົນ​ນັ້ນ ​ເປັນ​ສະມາຊິກ​ ຂອງ​ລູກ​​ເຮືອ​ພິຄາດ ​ຕິດລູກ​ສອນ​ໄຟນຳ​ວິຖີ USS Stethem ຊຶ່ງເຊື່ອ​ກັນ​ວ່າ ລາວ​ໄດ້​ຕົກ​ອອກ​ຈາກ​ເຮືອ ​ປະມານ 9:00 ​ໂມງ​ເຊົ້າ.
ກອງທັບເຮືອສະຫະລັດໄດ້ຢຸດຕິການຊອກຫາທະຫານເຮືອຄົນນຶ່ງ ທີ່ເຊື່ອກັນວ່າ ໄດ້ຕົກລົງ ຈາກເຮືອໃນຂະນະທີ່ປະຕິບັດງານຢູ່ໃນທະເລຈີນໃຕ້ ໂຄສົກປະຈໍາທໍານຽບຫ້າແຈ ນາວາເອກ Jeff Davis ກ່າວຕໍ່ນັກຂ່າວໃນວັນສຸກວານ ນີ້ວ່າ ການປະຕິບັດງານຊອກຄົ້ນຫາໄດ້ພົວພັນເຖິງເຮືອກໍ່າປັ່ນຍີປຸ່ນ ແລະຈີນ ໄດ້ຢຸດ ຕິລົງໃນຕອນເຊົ້າ ຂອງມື້ວານນີ້ ທະຫານເຮືອທີ່ຫາຍສາບສູນຄົນນັ້ນ ເປັນສະມາຊິກຂອງລູກເຮືອພິຄາດລູກສອນໄຟ ນຳວິຖີ USS Stethem ເຊື່ອກັນວ່າ ລາວໄດ້ຕົກອອກຈາກເຮືອປະມານ 9:00 ໂມງ ເຊົ້າຕາມເວລາທ້ອງຖິ່ນ ຊຶ່ງເປັນໄລຍະທີ່ທ່ານ Davis ເອີ້ນວ່າ ເປັນຊ່ວງຂອງ "ການ ປະຕິບັດງານແບບປົກກະຕິຢູ່ເຂດໜ່ານນໍ້າສາກົນ" ທີ່ຢູ່ຫ່າງຈາກອ່າວ Subic ປະມານ 260 ກິໂລແມັດ ທາງຝັ່ງຕາເວັນຕົກຂອງເກາະ Luzon ຂອງຟີລິບປິນ ເຮືອບິນລາດຕະເວນ P-3 Orion ຂອງສະຫະລັດ ແລະເຮລິບຄອບເຕີຫລາຍລໍາຂອງ ຍີ່ປຸ່ນ ໄດ້ບິນເວີ່ນສອງ ສາມຮອບໃນການປະຕິບັດງານຊອກຫາຄຽງຄູ່ກັນໄປກັບເຮືອ ກໍ່າປັ່ນຂອງສະຫະລັດ ແລະຍິ່ປຸ່ນ ເຮືອລົບຂະໜາດກາງຂອງກອງທັບເຮືອຈີນໄປຢູ່ ໃກ້ໆນັ້ນ ແລະກໍໄດ້ຊ່ວຍໃນການຄົ້ນຊອກຫາດັ່ງກ່າວ ທ່ານ Davis ເວົ້າວ່າ "ພວກເຮົາສັນລະເສີນຄວາມພະຍາຍາມຂອງຍິ່ປຸ່ນ ແລະຈີນ ໃນ ການໃຫ້ຄວາມຊ່ວຍເຫລືອໃນການຊອກຫານີ້ ແລະການເຮັດແນວນີ້ ແມ່ນສະແດງໃຫ້ ເຫັນເຖິງນໍ້າໃຈຂອງຄວາມສໍາພັນທາງທະເລທີ່ດີ" ຊື່ຂອງທະຫານເຮືອທີ່ຫາຍສາບສູນນັ້ນ ຍັງຖືກປິດລັບໄວ້ ເພາະຍັງບໍ່ທັນໄດ້ແຈ້ງໃຫ້ ຄອບຄົວຂອງຜູ້ກ່ຽວຊາບເທື່ອ